Jevgeni Dadonov

Jevgeni Anatoljevitš Dadonov (vene keeles Евгений Анатольевич Дадонов; sündinud 12. märtsil 1989 Tšeljabinskis) on Venemaa jäähokimängija, kes mängib NHL-i klubis Dallas Stars ründajana paremäärel.

Ta alustas klubikarjääri kodulinna klubis Tšeljabinski Traktor. 2007. aastal valis Florida Panthers ta NHL-i draftis 71. valikuna. Põhja-Ameerikasse suundus ta mängima hooajal 2009–10. Suurema osa esimesest hooajast mängis ta American Hockey League'i klubis Rochester Americans. Aeg-ajalt sai ta järgmistel hooaegadel mänguaega ka Panthersi meeskonnas NHL-is.

Aastatel 2012–2014 mängis ta kaks hooaega KHL-i klubis Donetski Donbass ning seejärel aastatel 2014–2017 kolm hooaega Peterburi SKA-s. Aastatel 2015 ja 2017 võitis ta Peterburi SKA-ga Gagarini karika.

2017. aasta juulis naasis Dadonov Panthersi. Hooaeg 2018–19 on olnud tema NHL-i karjääri kõige resultatiivsem (28+42).

2020. aasta oktoobris sõlmis ta kolmeaastase lepingu Ottawa Senatorsiga"Senators sign Dadonov to three-year deal". The Sports Network. 15.10.2020. Vaadatud 16.1.2021, kuid hooaeg 2020–21 osutus pettumuseks (13+7). 2021. aasta juulis müüdi tema mängijaõigused Vegas Golden Knightsile."Senators trade Evgenii Dadonov to Golden Knights for Nick Holden, draft pick". Sportsnet.ca. 28.7.2021. Vaadatud 19.10.2021 2022. aasta juunis kaubeldi ta Shea Weberi vastu Golden Knightsist Montreal Canadiensi. Hooaeg 2022/23 kulges Dadonovi jaoks võrreldes varasemate hooaegadega oluliselt vähem edukamalt, kui 50 mänguga oli tal kirjas vaid neli väravat ja 18 väravasöötu, ja 2023. aasta veebruaris kaubeldi ta Deniss Gurjanovi vastu Dallas Starsi.

2014. aastal tuli ta Venemaa jäähokikoondisega maailmameistriks. Lisaks on ta maailmameistrivõistlustelt võitnud veel ühe hõbeda ja kolm pronksmedalit.

 Viited 

 Välislingid 
 Jevgeni Dadonov NHL.com lehel
 Jevgeni Dadonov hockeydb.com lehel

Kategooria:Venemaa jäähokimängijad
Kategooria:Florida Panthersi mängijad
Kategooria:Tšeljabinski Traktori mängijad
Kategooria:Peterburi SKA mängijad
Kategooria:Ottawa Senatorsi mängijad
Kategooria:Vegas Golden Knightsi mängijad
Kategooria:Montreal Canadiensi mängijad
Kategooria:Dallas Starsi mängijad
Kategooria:Sündinud 1989